เข้ม ไม่เข้มสมชื่อ ชอบ ฐิสา แต่ไม่กล้าจีบ เล่นละครคู่ มุกดา ก็ชอบมีลุ้นความสัมพันธ์
ขึ้นแท่นพระเอกดาวรุ่งมาแรงช่อง 7 งานแน่นละครต่อเนื่อง แต่เรื่องหัวใจของหนุ่ม เข้ม-หัสวีร์ ภัคพงษ์ไพศาล กลับไม่มีอะไรให้ตื่นเต้น เผยจีบสาวไม่เป็น ขนาดเจอนางเอกสาว ฐิสา-วริฏฐิสา ที่เคยร่วมงานด้วยเป็นสาวในสเปกก็ปิดประตูไม่กล้าจีบ และตอนนี้กำลังอินพระนางกับสาว มุกดา นรินทร์รักษ์ ในละคร โซ่เวรี ก็มีแต่ชื่นชมฝ่ายหญิงและให้ลุ้นต่อไปเข้มเผยเรื่องหัวใจว่าตอนนี้ยังไม่มีเลยครับที่เราเคยว่า ฐิสา-วริฏฐิสา เป็นสาวในสเปก ล่าสุดดูเหมือนมีความกล้าเข้าหาเค้ามากขึ้นแล้วรึเปล่า? ยังครับ ก็ยังเหมือนเดิม ผมไม่กล้ายังไงก็ยังอย่างนั้นคิดจะจีบเค้ามั้ย ถ้าวันนึงเรารวบรวมความกล้าได้? ไม่กล้าครับ มันไม่มีวันกล้าอยู่แล้ว ด้วยอะไรหลายๆอย่าง ด้วยอายุ ด้วยอะไรที่เราคิดว่ามันเป็นไปได้ยากแบบฐิสาคือคนที่ใช่เลย? ครับ คือก่อนหน้านี้คือผมไม่สามารถบอกเป็นรูปเป็นร่างกับพี่ๆเวลาถามได้ว่าสเปกของผมเป็นแบบไหน แต่พอมาเจอพี่ฐิสา ส่วนสูงประมาณนี้ ความขาวประมาณนี้ฐิสาคือสาวในฝัน? ใช่ๆ ผมก็เลยชี้ให้ดูได้ว่าแบบที่ผมชอบเป็นแบบไหนแล้วทำไมปิดประตูตัวเองเลย? ไม่กล้าครับ ผมจีบผู้หญิงไม่เป็นด้วย ถ้าให้ดูแลก็ได้อยู่ตั้งแต่เป็นข่าวมีฟีดแบ็กจากคนรอบตัวมาถามบ้างมั้ย เช่นว่าจะจีบเค้าแล้วเหรอ? ยังเลยครับถ้ามีคนเชียร์ลุ้นเราล่ะ? ก็ดีครับ ลุ้นไปเรื่อยๆได้มีโอกาสได้เจอกันอีกหรือยัง? ยังเลยครับบอกว่าจีบผู้หญิงไม่เป็นแล้ววันนึงจะมีแฟนได้ยังไง? ผมว่ามันเป็นรูปแบบที่เราต้องมาตกลงกันมากกว่า ถ้าเราเจอคนที่ความคิดหรือเซ้นส์อะไรต่างๆที่มันคล้ายกันแล้วมาคุยกัน ถ้าเกิดใช่ เราก็ถามให้ชัดเจนว่าเราเป็นแฟนกันมั้ยแล้วตอนนี้มีที่เข้าใกล้แบบนั้นรึยัง? ยังครับแล้วกับน้องมุกดาล่ะ คิดจะจีบเค้ามั้ย? คือมุกดาเป็นคนที่มีความคิดมีมุมมองหลายๆอย่างที่ดี ที่มันตรงกับความรู้สึกเราที่รู้สึกว่ามันใช่ เค้าเป็นมืออาชีพในการทำงานไม่ว่าจะบทบาทไหน เค้าเต็มที่อยู่แล้ว มีอะไรเค้าเป็นคนที่รับฟังดี และเราก็แลกเปลี่ยนกันแต่ก็ไม่คิดจะจีบ? ก็ต้องดูไปเรื่อยๆครับ รอดูไปเรื่อยๆว่ามันจะเป็นแบบไหน อันนี้มันใกล้ตัวมาก ด้วยวัยที่ไม่ห่างกันมาก มันก็จะคุยเรื่องคล้ายกันแปลว่ามีความเป็นไปได้? ลองดูไปเรื่อยๆครับ (หัวเราะ)เท่าที่คุยกันมาเป็นไงบ้าง? ส่วนใหญ่ในกองมีอะไรเราก็แลกเปลี่ยนกัน มีอะไรช่วยเหลือกัน สามารถช่วยก็ช่วยได้พอละครออนแล้วถ้าแฟนคลับเชียร์จิ้นล่ะ? ก็รอไปดูตอนนั้นครับ ไปเรื่อยๆครับ เป็นเพื่อนกันไปก่อนสนิทกันมากมั้ย? ในกองเราก็มีความสนิทกันเยอะ เราเข้าฉากกันค่อนข้างเยอะมากๆมันก็ได้เจอกันทุกวันๆ ก็มีการพูดคุยกันเยอะไม่มีหยอดๆบ้าง? ก็พูดคุยกันปกติเวลาหลังเลิกงานล่ะ? ส่วนใหญ่ผู้กำกับก็ชวนไปกินข้าว ก็ได้พูดคุยกันตอนนั้นยังไม่เขยิบแต่ให้ลุ้นต่อไปได้? ลุ้นๆครับ.
ขึ้นแท่นพระเอกดาวรุ่งมาแรงช่อง 7 งานแน่นละครต่อเนื่อง แต่เรื่องหัวใจของหนุ่ม เข้ม-หัสวีร์ ภัคพงษ์ไพศาล กลับไม่มีอะไรให้ตื่นเต้น เผยจีบสาวไม่เป็น ฐิสา-วริฏฐิสา เป็นสาวในสเปก
เข้ม หัสวีร์,ฐิสา วริฏฐิสา,มุกดา นรินทร์รักษ์,เข้ม หัสวีร์ ความรัก,พระเอกช่อง 7,โซ่เวรี,ดารา